જોકે, સતત વધતો માર્ગનો ટ્રાફિક અને ખરાબ થતી રસ્તાઓની સ્થિતિને લીધે માર્ગ દુર્ઘટનાઓની સંખ્યામાં પણ સતત વધારો થઈ રહ્યો છે અને તેને લીધે અન્યો સાથે ટુ-વ્હિલરના પ્રવાસીઓ માટે પણ મોટું જોખમ ઊભું થયું છે. વર્ષ ૨૦૧૪માં કુલ માર્ગ દુર્ઘટનામાં મોટરાઈઝડ વાહનો ૯૩.૫ ટકા સંકળાયેલા હતા અને વાહનોની શ્રેણીમાં ટુ-વ્હિલર્સને નડેલા અકસ્માત કુલ માર્ગ દુર્ઘટનામાં (૨૭.૩ ટકા) સાથે સૌથી વધુ હતા. દુર્ઘટનાની ઘટનાઓમાં સવારને પોતાનો તબીબી અને વાહન સમારકામનો ખર્ચ પણ ભોગવવો પડે છે અને તે ઉપરાંત થર્ડ પાર્ટીને થયેલા નુકસાન માટે પણ તેને ભરપાઈ આપવી પડે છે. આવા સંજોગોમાં વીમાનું રક્ષણ હોય તો નાણાકીય ભરપાઈ મળવા સાથે ટુ-વ્હિલરના માલિક પર બોજ ઓછો થાય છે. જોકે, પોલિસી સમાપ્તિ પછી અને નવીનીકરણ કરવા પૂર્વે અકસ્માત નડે તો તે જોખમી નીવડી શકે છે. આથી પોલિસીનું સમયસર નવીનીકરણ કરાવવાનું અત્યંત મહત્ત્વપૂર્ણ બની જાય છે.